NORAKSTS

|  |  |
| --- | --- |
| 23.05.2024. | Nr.6/14 |

###### PROJEKTA “RADOŠUMA VEICINĀŠANA STEM MĀCĪBU PRIEKŠMETOS” ĪSTENOŠANA

**Atklāti balsojot: PAR – 14** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Projekts “Radošuma veicināšana STEM mācību priekšmetos” atbalstīts īstenošanai Ziemeļvalstu Ministru padomes izglītības sadarbības programmas *Nordplus* *Horizontal*  apakšprogrammā 2024. gada projektu konkursā. Projekta mērķis ir veicināt STEM skolotāju radošumu un entuazismu, uzlabojot izcilību stundās, lai radītu jauniešos interesi attīstīt karjeru STEM jomā. Projekta īstenošanas laiks no 2024. gada 31. jūlija līdz 2025. gada 31. augustam.

 Projekta īstenošanā iesaistītas trīs valstu izglītības iestādes: Zemgales reģiona kompetenču attīstības centrs (Latvija), Rīgas Tehniskā universitātes Zinātkāres centrs “Futurimo Rīga” ( Latvija), Telšu Pieaugušo izglītības centrs (Lietuva) un Āborgas izglītības centrs (Dānija).

 Projekta kopējās izmaksas ir 59 000,00 *euro,* kas tiek 100% apmērā segtas no projektam piešķirtā Nordplus programmas finansējuma, ZRKAC finansējums projekta aktivitāšu īstenošanai - 30 060,00 *euro*.

Saskaņā ar Pašvaldību likuma 4.panta pirmās daļas 4.punktu, Jelgavas valstspilsētas un Jelgavas novada attīstības programmu 2023.-2029. gadam un Norvēģijas Augstākās izglītības un kompetenču aģentūras Ziemeļvalstu Ministru padomes izglītības sadarbības programmas *Nordplus Horizontal 2024* projekta dokumentu Nr. NPHZ-2024/10033 par projekta “Radošuma veicināšana STEM mācību priekšmetos” (*Cultivating creativity in STEM*) pieteikuma apstiprināšanu un projekta finansēšanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības profesionālās tālākizglītības iestādei„Zemgales reģiona kompetenču attīstības centrs” (turpmāk - ZRKAC) īstenot Ziemeļvalstu Ministru padomes izglītības sadarbības programmas *Nordplus Horizontal 2024* projektu “Radošuma veicināšana STEM mācību priekšmetos” (turpmāk – Projekts). Projekta kopējais finansējums 59 000,00 *euro* (piecdesmit deviņi tūkstoši *euro* un 00 centi), kas tiek 100% apmērā segts no Projektam piešķirtā Nordplus programmas finansējuma. ZRKAC aktivitāšu īstenošanai paredzētais finansējums – 30 060,00 *euro* (trīsdesmit tūkstoši sešdesmit *euro* un 00 centi).
2. ZRKAC plānot 2025. gada budžetā Projekta īstenošanai nepieciešamo priekšfinansējumu – 6 012,00 *euro* (seši tūkstoši divpadsmit *euro* un 00 centi).
3. Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 23. maijā